b"\n_START_ARTICLE_\nSenatska pala\xc4\x8da, Rim\n_START_PARAGRAPH_\nSenatska pala\xc4\x8da (italijansko\xcb\x90 Palazzo dei Senatori) je ena izmed pala\xc4\x8d v Rimu, ki le\xc5\xbei na Kapitolskem trgu._NEWLINE_Dana\xc5\xa1njo zgradbo so zgradili v 13. stoletju, na starih ru\xc5\xa1evinah Tabularija, ki ga je zgradil konzul Kvint Lutacij Catulo leta 78 pred Kr. Tabularij je bil neke vrste dr\xc5\xbeavni arhiv anti\xc4\x8dnega Rima, v njem so hranili plo\xc5\xa1\xc4\x8de iz brona, na katerih so bili zapisani zakoni in odloki. Sedanje pro\xc4\x8delje je delo Girolama Railnaldija, po na\xc4\x8drtu Giacoma della Porta. Danes je Senatska pala\xc4\x8da sede\xc5\xbe rimskega \xc5\xbeupana. Zgradbi dominira osredni stolp, Torre Capitulina, ki ga je leta 1579 zgradil Martino Longhi. Na njegovem vrhu je kip boginje Minerve, kasneje boginje Roma, in pozla\xc4\x8den kri\xc5\xbe. Stolpna ura bila do leta 1806 na pro\xc4\x8delju cerkve Santa Maria D'Aracoelli._NEWLINE_Drugi dve sosednji pala\xc4\x8di na Kapitolskem trgu sta Muzejska in Konservatorska pala\xc4\x8da."